బలవంతంగా రాజీనామా చేయించారు: సీఎం పన్నీర్ సెల్వంచెన్నై, ఫిబ్రవరి 7 (ఆంధ్రజ్యోతి): అమ్మకు విశ్వాసపాత్రుడు చిన్నమ్మపై తిరుగుబాటు చేశాడు! ఆపద్ధర్మ ముఖ్యమంత్రి ‘కాబోయే ముఖ్యమంత్రి’కి ఎదురు తిరిగాడు! శాంత, మృదు స్వభావిగా కనిపించే పార్టీ నాయకుడు అధినేత్రిపై తిరుగుబాటు బావుటా ఎగరేశారు! అన్నాడీఎంకే మాజీ అధినేత్రి జయలలితకు అత్యంత విశ్వాసపాత్రుడు, ఆపద్ధర్మ ముఖ్యమంత్రి ఓ.పన్నీర్ సెల్వం పార్టీ ప్రధాన కార్యదర్శి శశికళను ధిక్కరించారు. ఆమె తనకు ద్రోహం చేశారని తీవ్రంగా వ్యాఖ్యానించారు. తనను అన్యాయంగా, అక్రమంగా పదవి నుంచి దించేశారని ఆక్రోశించారు. ‘‘నాతో బలవంతంగా రాజీనామా చేయించారు. అమ్మ జయలలిత సమాధి వద్దకు వెళ్లి వచ్చి రాజీనామా చేస్తానని చెప్పాను. అయినా ఒప్పుకోలేదు. నా చేయి పట్టుకుని బలవంతంగా రాజీనామా లేఖపై సంతకం చేయించుకున్నారు’’ అని వెల్లడించారు. తనను సీఎం స్థానంలో కూర్చోబెట్టి, మంత్రులతో అవమానింపచేశారని ఆవేదన వ్యక్తం చేశారు. సమర్థుడైన నాయకుడు వస్తే, ప్రజామోదం కలిగిన ఆ నాయకుడు ముఖ్యమంత్రి స్థానంలో కూర్చునేందుకు సహకరిస్తానని, అప్పటి వరకు పార్టీ శ్రేయస్సు కోసం, రాష్ట్ర భవిష్యత్తు కోసం ఒంటరిగానే పోరాడతానని ప్రకటించారు. మంగళవారం రాత్రి అత్యంత నాటకీయ పరిణామాల మధ్య ఆయన బయటకు వచ్చారు. రాత్రి 9 గంటలకు స్థానిక మెరీనా తీరంలోని జయలలిత సమాధి వద్దకు ఒంటరిగా వచ్చిన పన్నీర్ సెల్వం.. సుమారు 40 నిమిషాలపాటు మౌన దీక్ష చేశారు. పన్నీరు కళ్ల వెంట కన్నీరు జలజలా రాలుతుండగా, అమ్మ సమాధి ముందు తన బాధనంతా మౌనంగానే వ్యక్తం చేశారు. అనంతరం పార్టీలో జరుగుతున్న పరిణామాలపై ఎట్టకేలకు మౌనం వీడారు. విలేకరులతో మాట్లాడుతూ సంచలన వ్యాఖ్యలు చేశారు. జయ అస్వస్థతకు గురై అపోలో ఆస్పత్రిలో చేరినప్పటి నుంచి నేటి వరకూ పార్టీలో ఏర్పడిన సంక్షోభాన్ని, తనను సీఎం పదవి నుంచి దించేందుకు సాగించిన ప్రయత్నాలను వివరించారు. ‘‘ఆస్పత్రిలో చేరిన కొద్ది రోజులకే పార్టీ ప్రధాన కార్యదర్శి పదవిని సీనియర్ నాయకుడు మధుసూదనన్కు అప్పగించాలని, తాను పూర్తిగా కోలుకునేంత వరకు సీఎం పదవిని చేపట్టాలని జయలలిత నన్ను కోరారు. అప్పట్లో ఆమె కాస్త కోలుకున్న స్థితిలో ఉండడంతో సీఎం పదవిని చేపట్టేందుకు నేను నిరాకరించాను. జయలలిత మరణంతో సీఎం పదవిని చేపట్టాను. ఆ తర్వాత రెండు నెలల్లోపే నా పాలనకు ప్రజల్లో మంచి పేరు రావటాన్ని శశికళ వర్గీయులు సహించలేకపోయారు’’ అని పన్నీరు సెల్వం వివరించారు. సీఎం పదవిని చేపట్టిన కొద్ది రోజులకే ఆరోగ్య శాఖ మంత్రి విజయభాస్కర్ తన వద్దకు వచ్చి శశికళకు పార్టీ ప్రధాన కార్యదర్శి పదవిని అప్పగించాలని ఆమె బంధువైన దివాకరన ఒత్తిడి చేస్తున్నట్లు తెలిపారని, ఆ విషయమై పార్టీ నాయకులు, సీనియర్ మంత్రులతో చర్చించానని, చివరకు పార్టీ పదవిని ఆమెకు అప్పగించామని తెలిపారు. ఆ తర్వాత తాను సీఎంగా ఉన్నప్పుడే తన మంత్రివర్గ సభ్యుడైన ఉదయ భాస్కర్ శశికళ సీఎం కావాలంటూ బహిరంగంగా ప్రకటించారని, వెంటనే ఆ విషయాన్ని శశికళ దృష్టికి తీసుకెళ్లానని, తాను సీఎంగా ఉన్నప్పుడు మంత్రివర్గ సభ్యుడే తనకు వ్యతిరేకంగా విమర్శిస్తే శాసన సభలో తనకు బలం లేదని గవర్నర్ భావించి మెజారిటీ నిరూపించుకోవాలని అడిగే పరిస్థితి వస్తుంది కదా అని చెప్పానని పన్నీర్ వెల్లడించారు. దాంతో, ఉదయకుమార్ను మందలిస్తానని శశికళ చెప్పారని, కానీ, ఆ తర్వాత మదురైలో కూడా ఆయన మళ్లీ అదే మాటను ఎలుగెత్తి చాటి తనను అవమానపరిచాడని ఆరోపించారు. అలాగే మంత్రి సెల్లూరు రాజు, లోక్సభ డిప్యూటీ స్పీకర్ తంబిదురై కూడా అదే తీరుతో తనను అవమానపరిచారని ఆవేదన వ్యక్తం చేశారు. శశికళ వర్గీయులు పార్టీలోను, పాలనలో సంక్షోభ పరిస్థితులు కల్పించారని చెప్పారు. మూడుసార్లు తనపై అత్యంత నమ్మకంతో సీఎం పదవినిచ్చిన జయలలిత ఆత్మ వద్దే తన మనసులోని మాటలను వ్యక్తం చేసేందుకు సమాధి వద్దకు వచ్చానని చెప్పారు. ‘‘రెండు రోజుల ముందు శశికళ ఆకస్మికంగా పార్టీ శాసనసభ్యుల సమావేశాన్ని ఏర్పాటు చేసింది. దానిపై నాకు ఎలాంటి సమాచారం ఇవ్వలేదు. శశికళను శాసనసభాపక్ష నాయకురాలిగా ఎన్నుకోవడానికేనని అక్కడికి వెళ్లిన తర్వాతే నాకు తెలిసింది. సీఎం పదవికి నేను ఇష్టపూర్వకంగా రాజీనామా చేయలేదు. ఒత్తిడి చేయడం వల్లే రాజీనామా చేశాను. అంతరాత్మ ప్రబోధం మేరకే ఇక్కడికి వచ్చాను’’ అని తెలిపారు. సీఎంగా కొనసాగిన రెండు మాసాలపాటు శశికళ వర్గీయులు, ఆమె మద్దతుదారులైన మంత్రుల వల్ల ఎన్నో అవమానాలు ఎదురైనా ఓర్పు వహించానన్నారు. పార్టీని కాపాడేందుకు పోరాడతానని శపథం చేశారు. రాష్ట్ర ప్రజలు కోరుకుంటే తాను రాజీనామాను వాపసు తీసుకుంటానని ప్రకటించారు. ‘‘అయినా, ఇప్పుడు ముఖ్యమంత్రి మార్పుకి ఏం అవసరం వచ్చింది? ఇది ధర్మమేనా? న్యాయమేనా?’’ అని పన్నీర్ సెల్వం ఉద్వేగంగా వ్యాఖ్యానించారు. నేడు చెన్నైకి గవర్నర్! తమిళనాడు రాష్ట్ర ఇనచార్జ్ గవర్నర్ సీహెచ విద్యాసాగర్రావ్ బుధవారం చెన్నైకి రానున్నారా? అంటే.. అవుననే అంటున్నాయి ముంబై రాజ్భవన్ వర్గాలు. మరోవైపు బుధ, గురువారాల్లో ఎలాంటి కార్యక్రమాలూ పెట్టరాదని ఆయన ముంబై అధికారులకు సూచించినట్లు సమాచారం. దీంతో ఆయన చెన్నైకి రావడం ఖాయమని భావిస్తున్నారు.
balavantamgaa rajinama cheyinchaaru: cm pannir selvanchennai, fibravari 7 (aandhrajyoti): ammaku vishwaasapaatrudu chinnammapai tirugubaatu cheshaadu! aapaddharma mukhyamantri ‘kaboye mukhyamantri’ki eduru tirigaadu! saanta, mrudu swabhaavigaa kanipinche party nayakudu adhinetripai tirugubaatu bavuta egaresaaru! annadienke maji adhinetri jayalalitaku atyanta vishwaasapaatrudu, aapaddharma mukhyamantri oo.pannir selvam party pradhaana kaaryadarsi sasikalanu dhikkarinchaaru. aame tanaku droham chesarani teevramgaa vyaakhyaaninchaaru. tananu anyaayamgaa, akramamgaa padavi nunchi dinchesaarani aakrosinchaaru. ‘‘naatho balavantamgaa rajinama cheyinchaaru. amma jayalalita samadhi vaddaku velli vachi rajinama chestaanani cheppaanu. aina oppukoledu. naa cheyi pattukuni balavantamgaa rajinama lekhapai santakam cheyinchukunnaru’’ ani velladinchaaru. tananu cm sthaanamlo koorchobetti, mantrulatho avamaanimpachesaarani aavedana vyaktam chesaru. samarthudaina nayakudu vaste, prajaamodam kaligina aa nayakudu mukhyamantri sthaanamlo koorchunenduku sahakaristaanani, appati varaku party shreyassu kosam, rashtra bhavishyattu kosam ontarigaane poraadataanani prakatinchaaru. mangalavaaram raatri atyanta natakiya parinaamaala madhya aayana bayataku vachaaru. raatri 9 gantalaku sthaanika merina teeramloni jayalalita samadhi vaddaku ontarigaa vachina pannir selvam.. sumaru 40 nimishaalapaatu mouna deeksha chesaru. panneeru kalla venta kanneeru jalajala raalutundagaa, amma samadhi mundu tana badhananta mounamgaane vyaktam chesaru. anantaram paartiiloo jarugutunna parinaamaalapai ettakelaku mounam veedaaru. vilekarulatho maatlaadutuu sanchalana vyaakhyalu chesaru. jaya aswasthataku gurai apolo aaspatrilo cherinappati nunchi neti varakuu paartiiloo erpadina sankshobhaanni, tananu cm padavi nunchi dinchenduku saaginchina prayatnaalanu vivarinchaaru. ‘‘aaspatrilo cherina koddi rojulake party pradhaana kaaryadarsi padavini seanier nayakudu madhusudananku appaginchaalani, taanu puurtigaa kolukunenta varaku cm padavini chepattalani jayalalita nannu koraru. appatlo aame kaasta kolukunna sthitilo undadamtho cm padavini chepattenduku nenu niraakarinchaanu. jayalalita maranamtho cm padavini chepattaanu. aa tarvaata rendu nelallope naa paalanaku prajallo manchi paeru raavataanni sasikala vargeeyulu sahinchalekapoyaru’’ ani panneeru selvam vivarinchaaru. cm padavini chepattina koddi rojulake aarogya saakha mantri vijayabhaskar tana vaddaku vachi sasikalaku party pradhaana kaaryadarsi padavini appaginchaalani aame bandhuvaina divaakarana ottidi chestunnatlu telipaarani, aa vishayamai party naayakulu, seanier mantrulatho charchinchaanani, chivaraku party padavini aameku appaginchaamani telipaaru. aa tarvaata taanu cmga unnappude tana mantrivarga sabhyudaina udaya bhaskar sasikala cm kaavaalantuu bahirangamgaa prakatinchaarani, ventane aa vishayaanni sasikala drushtiki teesukellaanani, taanu cmga unnappudu mantrivarga sabhyude tanaku vyatirekamgaa vimarsiste saasana sabhalo tanaku balam ledani gavarnar bhavinchi magerity niroopinchukovaalani adige paristhiti vastundi kada ani cheppaanani pannir velladinchaaru. daamto, udayakumaarnu mandalistaanani sasikala cheppaarani, cony, aa tarvaata madurailo kuudaa aayana malli adhe maatanu elugetti chaati tananu avamaanaparichaadani aaropinchaaru. alaage mantri selluru raju, loksabha deputy speaker tambidurai kuudaa adhe teerutho tananu avamaanaparichaarani aavedana vyaktam chesaru. sasikala vargeeyulu paartiiloonu, paalanalo sankshobha paristhitulu kalpinchaarani cheppaaru. moodusaarlu tanapai atyanta nammakamtho cm padavinicchina jayalalita aatma vadde tana manasuloni maatalanu vyaktam chesenduku samadhi vaddaku vachanani cheppaaru. ‘‘rendu rojula mundu sasikala aakasmikamgaa party saasanasabhyula samavesanni erpaatu chesindi. daanipai naaku elanti samacharam ivvaledu. sasikalanu saasanasabhaapaksha nayakuraliga ennukovadaanikenani akkadiki vellina tarvate naaku telisindi. cm padaviki nenu ishtapuurvakamgaa rajinama cheyaledu. ottidi cheyadam valle rajinama cheshaanu. antaraatma prabodham merake ikkadiki vachanu’’ ani telipaaru. cmga konasaagina rendu masalapatu sasikala vargeeyulu, aame maddatudaarulaina mantrula valla enno avamaanaalu edurainaa orpu vahinchaanannaaru. paartiini kaapaadenduku poraadataanani sapatham chesaru. rashtra prajalu korukunte taanu rajinamanu vaapasu teesukuntaanani prakatinchaaru. ‘‘aina, ippudu mukhyamantri maarpuki yem avasaram vachindi? idhi dharmamena? nyayamena?’’ ani pannir selvam udvegamgaa vyaakhyaaninchaaru. nedu chennaiki gavarnar! tamilanadu rashtra inacharge gavarnar seehecha vidyasagarrav budhavaaram chennaiki ranunnara? ante.. avunane antunnayi mumbai rajbhavan vargaalu. marovaipu budha, guruvarallo elanti kaaryakramaaluu pettaraadani aayana mumbai adhikaarulaku suuchimchinatlu samacharam. deentho aayana chennaiki ravadam khayamani bhaavistunnaaru.